Mans met kokaïen van R200 miljoen betrapDie Kuswag se boot wat die twee mans aangekeer het Staatsaanklaers van Boston in Amerika het gesê twee mans staar dwelmklagtes in die gesig nadat hulle op ‘n seiljag met kokaïen ter waarde van $20 miljoen (sowat R200 miljoen) betrap is. Die Kuswag het Hicham Ramzi Nahra (27) van Kanada en Benjamin Celma-Sedo (49) van Spanje in internasionale water sowat 400 seemyl oos van die Amerikaanse kus, aangekeer. Die twee mans is Vrydag aangekla van die onwettige besit van kokaïen met die doel om daarmee handel te dryf. Volgens die staatsaanklaers was daar ongeveer 620kg kokaïen op die seiljag. Die mans was glo onderweg na Montreal, Kanada.